PATVIRTINTA

Šiaulių Didždvario gimnazijos

direktoriaus 2018-09-04

įsakymu Nr. V-70a

**ŠIAULIŲ DIDŽDVARIO GIMNAZIJOS**

**ŠVIETIMO PAGALBOS NETINKAMAI BESIELGIANTIEMS MOKINIAMS TEIKIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Vadovaudamiesi Lietuvos Respublikos vietos savivaldos įstatymo 29 straipsnio 8 dalies punktu, Lietuvos Respublikos švietimo įstatymo 58 straipsnio 2 dalies 3 punktu. Šiaulių miesto savivaldybės administracijos direktoriaus įsakymu “Dėl švietimo pagalbos netinkamai besielgiantiems mokiniams teikimo tvarkos 2018 m. rugsėjo mėn. aprašu, Šiaulių Didždvario gimnazijos švietimo pagalbos netinkamai besielgiantiems mokiniams teikimo tvarkos aprašas reglamentuoja švietimo pagalbos teikimo tvarką.
2. Aprašas skirtas bendrojo ugdymo mokykloms.
3. Apraše vartojamos sąvokos:

3.1. Mokinys – vaikas ugdomas pagal pagrindinio ir vidurinio ugdymo programas.

3.2. Susirūpinimą keliantis mokinio elgesys – pirmą kartą pasireiškęs, spontaniškas, trikdantis ugdymosi procesą, pažeidžiantis kitų asmenų garbę ir orumą bei psichologinį ir fizinį saugumą, mokinio elgesys.

3.3. Netinkamas mokinio elgesys – pasikartojantis, tyčinis, agresyvus, įžūlus, trikdantis ugdymosi procesą, pažeidžiantis kitų asmenų garbę ir orumą bei psichologinį ir fizinį saugumą, mokinio elgesys.

3.4. Pagalbos gavėjai – netinkamai besielgiantys mokiniai, jų tėvai (globėjai, rūpintojai) ir mokinius ugdantys pedagogai.

3.5. Pagalbos teikėjai – pedagogai, švietimo pagalbos specialistai, mokyklos vaiko gerovės komisija (toliau – mokyklos VGK).

3.6. Atsakingas asmuo – bendrojo ugdymo mokykloje – klasių kuratorius.

**II SKYRIUS**

**PAGALBOS TEIKIMAS**

1. Pedagogas, pastebėjęs ar gavęs informaciją apie susirūpinimą keliantį mokinio elgesį (mokinys trukdo darbą pamokoje, užkabinėja kitus mokinius, keikiasi, mušasi, gadina kitų asmenų daiktus ir pan.), jį nutraukia.
   1. Mokiniui nurimus, pedagogas nutraukęs susirūpinimą keliantį mokinio elgesį, kalbasi su juo. Pokalbio su mokiniu metu pedagogas aiškinasi susirūpinimą keliančio elgesio priežastis, tariasi dėl problemos sprendimo. Tą pačią dieną pedagogas apie susirūpinimą keliantį mokinio elgesį ir įvykusį pokalbį su mokiniu informuoja mokinio tėvus (globėjus, rūpintojus) ir atsakingą asmenį.
   2. Pasikartojus susirūpinimą keliančiam mokinio elgesiui, po nemažiau kaip 3 pedagogo(-ų) pokalbių su mokiniu nepavykus su juo susitarti, atsakingas asmuo informuoja mokyklos administraciją, organizuoja tėvų (globėjų, rūpintojų) ir pedagogų susitikimą, aptaria galimus mokinio susirūpinimą keliančio elgesio įveikimo būdus, susitaria dėl jų įgyvendinimo (pedagogo, vaiko, tėvų (globėjų, rūpintojų) atsakomybės, veiksmų, laiko).
   3. Bet kuris mokyklos bendruomenės narys, pastebėjęs susirūpinimą keliantį mokinio elgesį, jį nutraukia pagal galimybes ir informuoja atsakingą asmenį.
2. Pedagogas dėl netinkamo mokinio elgesio kreipiasi į mokyklos VGK, jeigu:

2

8.1. tėvai (globėjai, rūpintojai) neįsitraukia į savo vaiko susirūpinimą keliančio elgesio įveikimą ar atsisako bendradarbiauti;

8.2. dėl pedagogo ir tėvų (globėjų, rūpintojų) taikomų priemonių (ne ilgiau kaip iki 2 mėnesių) mokinio elgesys nepagerėja.

* 1. Apie pedagogo ketinimą kreiptis pagalbos dėl vaiko netinkamo elgesio įveikimo į mokyklos VGK atsakingas asmuo žodžiu arba raštu informuoja tėvus (globėjus, rūpintojus).
  2. Pedagogas mokyklos VGK pateikia užpildytą Mokinio elgesio ir bendravimo aprašymą (1 priedas), informuodamas apie mokinio netinkamą elgesį.
  3. Mokyklos VGK, gavusi pedagogo pateiktą Mokinio elgesio ir bendravimo aprašymą, organizuoja posėdį, kuriame dalyvaujant mokinio tėvams (globėjams, rūpintojams), pedagogui, pateikusiam Mokinio elgesio ir bendravimo aprašymą, ir atsakingam asmeniui, analizuoja pateiktą Mokinio elgesio ir bendravimo aprašymą, aptaria veiksmus sprendžiant problemą. Po svarstymo komisija priima nutarimą dėl:
  4. rekomenduojamų pagalbos teikimo būdų ir jų įgyvendinimo (atsakomybės, veiksmų, laiko);
  5. papildomo mokinio elgesio įvertinimo (2 priedas), kurį atlieka mokykloje dirbantys švietimo pagalbos specialistai (socialinis pedagogas, psichologas).
  6. Po papildomo mokinio elgesio įvertinimo mokyklos VGK, dalyvaujant mokinio tėvams (globėjams, rūpintojams), pedagogui, pateikusiam Mokinio elgesio ir bendravimo aprašymą, grupės, atsakingam asmeniui ir mokyklos švietimo pagalbos specialistui (-ams), papildomai vertinusiam (-iems) mokinio elgesį, priima sprendimą dėl:
  7. švietimo pagalbos (socialinės pedagoginės ir (ar) psichologinės) teikimo;
  8. individualaus pagalbos mokiniui plano (toliau – IPP) sudarymo (3 priedas).
  9. Dėl Aprašo 11, 12 punktuose priimtų nutarimų įgyvendinimo mokyklos VGK gauna rašytinį tėvų sutikimą.
  10. Už IPP sudarymą atsakingas mokyklos VGK pirmininkas.
  11. Mokyklos VGK pirmininkas paskiria IPP įgyvendinimą koordinuojantį asmenį (gali būti bet kuris mokyklos VGK narys), kuris kartą per savaitę organizuoja susitikimus teikiamos pagalbos rezultatams aptarti su IPP įgyvendinančiais asmenimis.
  12. Jeigu įgyvendinant IPP mokinio netinkamas elgesys nesikeičia arba IPP netenkina bent vieno iš jo dalyvių ir (ar) IPP nevykdomas, koordinatorius informuoja mokyklos VGK pirmininką. Mokyklos VGK pirmininkas inicijuoja IPP dalyvių pasitarimą dėl IPP įgyvendinimo ir (esant poreikiui) susitaria su IPP dalyviais dėl plano pakeitimų.
  13. Mokyklos VGK pirmininkas sistemingai informuoja mokyklos vadovą apie plano vykdymą ir rezultatus.
  14. IPP dalyviams nustačius, kad IPP priemonės yra neveiksmingos, rekomenduojama organizuoti mokyklos VGK posėdį, kuriame sprendžiama dėl kreipimosi į Pedagoginę psichologinę tarnybą (toliau

– PPT) mokinio specialiesiems ugdymosi poreikiams įvertinti.

* 1. Jeigu mokinio tėvai (globėjai, rūpintojai) nebendradarbiauja ir (ar) nevykdo VGK nutarimų, mokyklos vadovas raštu kreipiasi pagalbos:
  2. į savivaldybėje vaiko teisių apsaugą užtikrinančią instituciją, nurodydamas problemą ir taikytas jos sprendimo priemones;
  3. į Savivaldybės VGK, kai mokykla išnaudoja visas Apraše nurodytas pagalbos priemones dėl netinkamo mokinio elgesio įveikimo ir nepasiekia teigiamo rezultato.
  4. Pagalbos mokiniui, įveikiant netinkamą elgesį mokyklos lygmeniu teikimo metu, mokyklos vadovai ir VGK gali konsultuotis su PPT.
  5. Jei mokinio netinkamas elgesys kelia fizinį pavojų kitiems mokiniams, pagalbos mokiniui teikimo metu mokykla turi užtikrinti kitų mokinių saugumą pamokų ir pertraukų metu.
  6. **SKYRIUS**

**BAIGIAMOSIOS NUOSTATOS**

1. Aprašo vykdymą organizuoja švietimo įstaigos direktoriaus įsakymu paskirtas asmuo.

3

1. Aprašo vykdymo priežiūrą atlieka Savivaldybės administracijos Švietimo skyrius.
2. Pasiūlymus dėl Aprašo keitimo, tobulinimo ar papildymo gali teikti pagalbos gavėjai ir teikėjai, Savivaldybės administracijos Švietimo skyrius, PPT.
3. Aprašo pakeitimai, papildymai tvirtinami Savivaldybės administracijos įsakymu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_